b'\n_START_ARTICLE_\nBronius Slavinskas\n_START_SECTION_\nBiografija\n_START_PARAGRAPH_\n1958\xc2\xa0m. baig\xc4\x97 Alov\xc4\x97s vidurin\xc4\x99 mokykl\xc4\x85. 1963\xe2\x80\x931964\xc2\xa0m. Lietuvos kino studijos kino operatoriaus asistentas, nuo 1964\xc2\xa0m. Lietuvos televizijos kino operatoriaus asistentas. 1965\xe2\x80\x931970\xc2\xa0m. televizijos \xc5\xbeini\xc5\xb3 vyriausiosios redakcijos korespondentas. 1966\xc2\xa0m. suteikta kino operatoriaus asistento pirma kategorija, 1969\xc2\xa0m.\xc2\xa0\xe2\x80\x93 kino operatoriaus tre\xc4\x8dia kategorija. 1968\xc2\xa0m. Vilniaus universitete baig\xc4\x97 \xc5\xbeurnalistik\xc4\x85. 1970\xe2\x80\x931972\xc2\xa0m. Jaunimo ir vaik\xc5\xb3 program\xc5\xb3 vyriausiosios redakcijos \xe2\x80\x9eJaunyst\xc4\x97\xe2\x80\x9c vyr. redaktorius. Nuo 1972\xc2\xa0m. Lietuvos televizijos informacijos vyriausiosios redakcijos, Naujien\xc5\xb3 direkcijos \xe2\x80\x9ePanoramos\xe2\x80\x9c vyr. redaktorius._NEWLINE_Reng\xc4\x97 reporta\xc5\xbeus, apybrai\xc5\xbeas ir komentarus kult\xc5\xabrinio gyvenimo temomis. Televizijos juostose \xc4\xafam\xc5\xbeinti Karaliau\xc4\x8dius, Pelesa, Punskas, Seinai, Til\xc5\xbe\xc4\x97 ir kitos vietov\xc4\x97s, parodytos ten gyvenan\xc4\x8di\xc5\xb3 lietuvi\xc5\xb3 \xc5\xa1iokiadieniai ir \xc5\xa1vent\xc4\x97s, j\xc5\xb3 ry\xc5\xa1iai su Lietuva. Straipsniai spausdinti periodiniuose leidiniuose \xe2\x80\x9eMokslas ir gyvenimas\xe2\x80\x9c, \xe2\x80\x9eT\xc4\x97vi\xc5\xa1k\xc4\x97s gamta\xe2\x80\x9c, \xe2\x80\x9eLietuvos aidas\xe2\x80\x9c. _NEWLINE_Palaidotas Rokanti\xc5\xa1ki\xc5\xb3 kapin\xc4\x97se.'